Source: https://www.pcexpres.sk/reklamacny-poriadok?device=desktop
Timestamp: 2020-03-31 01:15:33+00:00
Document Index: 7399425

Matched Legal Cases: ['§ 653', '§ 653', '§ 654', '§ 619', '§ 619', '§ 620', '§ 18', '§ 625', '§ 18', '§ 18', '§ 622', '§ 623', '§ 18', '§ 12', 'súd ']

2.1 PCexpres zodpovedá za vady, ktoré má vykonaná oprava pri prevzatí veci objednávateľom, ako aj za vady, ktoré sa vyskytnú po prevzatí veci v záručnej dobe (§ 653 ods. 1 Občianskeho zákonníka). PCexpres zodpovedá tiež za vady, ktorých príčinou je vadnosť vecí, ktorá sa má opraviť alebo upraviť, alebo nevhodnosť pokynov objednávateľa, ak ho na vadnosť veci alebo nevhodnosť pokynov neupozornil (§ 653 ods. 2 Občianskeho zákonníka).
Záručná doba na služby (§ 654 ods. 1 Občianskeho zákonníka) a dodaný tovar je nasledovná:
(a) dodané služby - 3 mesiace od prevzatia predmetu plnenia
(b) predané príslušenstvo a náhradné diely podľa Občianskeho zákonníka - 2 roky
(c) predané príslušenstvo a náhradné diely podľa Obchodného zákonníka - 1 rok
(d) predané používané náhradné diely, používané mobilné telefóny - 1 rok
(d) výmena reklamovaného tovaru za nový podľa Občianskeho zákonníka - 2 roky
(e) výmena reklamovaného tovaru za nový podľa Obchodného zákonníka - 1 rok
(f) záručná doba pri reklamácii a potvrdení oprávnenosti dodanej služby, či tovaru je automaticky predĺžená o dobu, počas ktorej bol predmet reklamácie na riešení v PCexpres.
2.2 PCexpres nezodpovedá za vady, ktorých odstránenie nebolo predmetom opravy, ani za vady, ktoré nevznikli v dôsledku vykonania opravy. Špecifické sú prípady pri mobilných telefónoch a notebookoch, keď pri mechanickom poškodení zariadenia, nie je možné predvídať skryté vady, ktoré sa môžu prejaviť práve rozoberaním predmetného zariadenia (studené spoje - prehnuté/prasknuté základné dosky, LCD displeje, časti šasi a drobné súčasti).
3.1 PCexpres zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§ 619 ods. 2 Občianskeho zákonníka). Záručná doba je 24 mesiacov (§ 620 Občianskeho zákonníka) a pre subjekty, pre ktoré platí Obchodný zákonník je záruka 12 mesiacov.
3.8 PCexpres nezodpovedá za vady predaného tovaru spôsobené:
4.1.1 Kupujúci si uplatňuje právo na opravu v ktorejkoľvek prevádzkarni predávajúceho (§ 18 ods. 2 Zákona o ochrane spotrebiteľa). Ak je v záručnom liste uvedený iný podnikateľ určený na opravu (ďalej len „záručný servis“), ktorý je v mieste predávajúceho alebo v mieste pre kupujúceho bližšom, kupujúci si uplatní právo na opravu v tomto záručnom servise (§ 625 Občianskeho zákonníka).
4.2.1 Zákazník si uplatňuje právo na poskytnutie novej služby (odstránenie vady), resp. právo na vrátenie primeranej ceny za chybne poskytnutú službu v ktorejkoľvek prevádzkarni PCexpres (§ 18 ods. 2 Zákona o ochrane spotrebiteľa).
4.2.2 Ak sa jedná o reklamáciu zariadenia, ktoré má zapnutú ochrannú službu (zámok, resp. ochranné konto) zamedzenia prístupu, je nutné túto službu na zariadení vypnúť a odovzdať zariadenie bez užívateľských dát. V opačnom prípade nie je možné korektne ukončiť reklamáciu v prípadoch, keď reklamovanú poruchu môže ovplyvňovať stav operačného systému zariadenia. Pre vylúčenie problému operačného systému je nutné uviesť zariadenie do továrenských nastavení. PCexpres pri nutných diagnostických úkonoch neručí za prípadnú stratu užívateľských dát.
4.3.2 PCexpres je povinný určiť spôsob vybavenia reklamácie ihneď, v zložitých prípadoch najneskôr do 3 pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu výrobku alebo služby, najneskôr do 30 dní odo dňa uplatnenia reklamácie (§ 18 ods. 4 Zákona o ochrane spotrebiteľa).
5.1 Ak ide o chybu, ktorú možno odstrániť, má zákazník právo na jej bezplatné, včasné a riadne odstránenie. O spôsobe odstránenia vady rozhoduje predávajúci a je povinný chybu bez zbytočného odkladu odstrániť (§ 622 ods. 1 Občianskeho zákonníka).
5.4 Ak ide o chybu, ktorú nemožno odstrániť, a ktorá bráni tomu, aby sa tovar mohol riadne užívať ako tovar bez chyby, má kupujúci právo na výmenu tovaru alebo právo na odstúpenie od kúpnej zmluvy (vrátenie peňazí) (§ 623 ods. 1 Občianskeho zákonníka). V prípadoch, ak nie je odstrániteľná chyba pri vybraných Apple modeloch je možné ponúknuť platenú (v závislosti od charakteru reklamácie a v prípade realizovateľnosti tejto služby) službu "výmena základnej dosky", keď je predmetné zariadenie opravené formou výmeny "kus za kus". Služba sa realizuje ako nová servisná zákazka a je zrealizovaná po potvrdení Objednávateľom (podpisom preberacieho protokolu). Svojim podpisom Objednávateľ berie na vedomie, že objednávka služby je záväzná. Záruka na službu výmeny je 3 mesiace.
5.5 Kupujúci má právo na výmenu tovaru alebo právo na odstúpenie od zmluvy (vrátenie peňazí) aj vtedy, ak ide síce o odstrániteľné vady, ak však kupujúci nemôže pre väčší počet vád vec riadne užívať. Za väčší počet vád sa považujú súčasne najmenej tri rôzne odstrániteľné vady, pričom každá z nich bráni v riadnom užívaní.
5.6 Ak predávajúci reklamáciu nevybaví do 30 dní, kupujúci má rovnaké práva akoby išlo o neodstrániteľnú vadu (§ 18 ods. 4 Zákona o ochrane spotrebiteľa), t.j. právo na výmenu tovaru alebo vrátenie peňazí (odstúpenie od zmluvy).
5.7 Ak ide o neodstrániteľnú vadu, ktorá však nebráni riadnemu užívaniu tovaru, má kupujúci právo na primeranú zľavu z ceny výrobku.
5.9 Kupujúci pri vyzdvihnutí tovaru z ukončenej reklamácie je povinný reklamované zariadenie skontrolovať a svojim podpisom dodacieho listu, súhlasí s Reklamačným poriadkom predávajúceho.
5.10 V prípade odstúpenia od zmluvy dochádza k zániku zmluvy od jej samotného počiatku – na zmluvu sa potom hľadí tak, akoby ani neexistovala. Dôsledkom tohto spôsobu ukončenia zmluvy je preto povinnosť zmluvných strán vrátiť si všetko, čo si medzičasom vzájomne plnili podľa ustanovení občianskeho zákonníka o bezdôvodnom obohatení (ak spôsob vrátenia plnení nešpecifikuje samotné odstúpenie). Odstúpením od zmluvy nezaniká nárok strany na náhradu škody, ktorá vznikla v dôsledku porušenia zmluvy.
(a)mechanickým poškodením tovaru
(b) používaním tovaru v podmienkach, ktoré neodpovedajú svojou teplotou, vlhkosťou, chemickými a mechanickými vplyvmi prostredia,
(c) neodborným zaobchádzaním alebo zanedbaním starostlivosti o tovar
(d) nadmerným zaťažovaním alebo používaním v rozpore so všeobecnými zásadami
(e) prírodnými živlami alebo vyššou mocou
(f) nevhodnosťou pokynov
(g) nevhodnosťou materiálu poskytnutého kupujúcim na opravu
V prípade, že Kupujúci nie je spokojný so spôsobom, ktorým Predávajúci vybavil jeho reklamáciu alebo sa domnieva, že Predávajúci porušil jeho práva, Kupujúci má právo obrátiť sa na Predávajúceho so žiadosťou o nápravu. Ak predávajúci na žiadosť Kupujúceho podľa predchádzajúcej vety odpovie zamietavo alebo na takúto žiadosť neodpovie v lehote do 30 dní odo dňa jej odoslania Kupujúcim, Kupujúci má právo podať návrh na začatie alternatívneho riešenia sporu podľa ustanovenia § 12 zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov (ďalej len ako „Zákon o alternatívnom riešení spotrebiteľských sporov“). Príslušným subjektom na alternatívne riešenie spotrebiteľských sporov s Predávajúcim je:
(a) Slovenská obchodná inšpekcia, ktorú je možné za uvedeným účelom kontaktovať na adrese Ústredný inšpektorát SOI, Odbor medzinárodných vzťahov a ARS, Prievozská 32, poštový priečinok 29, 827 99 Bratislava, resp. elektronicky na ars@soi.sk alebo: adr@soi.sk
(b) iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárska Slovenskej republiky (zoznam oprávnených subjektov je dostupný na stránke (https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1), pričom Kupujúci má právo voľby, na ktorý z uvedených subjektov alternatívneho riešenia sporov sa obráti. Možnosť obrátiť sa na súd tým nie je dotknutá. Kupujúci môže na podanie návrhu na alternatívne riešenie svojho spotrebiteľského sporu použiť platformu pre riešenie sporov on-line, ktorá je dostupná na webovej stránke http://ec.europa.eu/consumers/odr/.
7.2 Návrh možno podať v listinnej podobe, elektronickej podobe alebo ústne do zápisnice. Na podanie návrhu môže kupujúci využiť formulár, ktorého vzor je kupujúcemu k dispozícii na webovom sídle SOI (https://www.soi.sk/sk/alternativne-riesenie-spotrebitelskych-sporov/formular-pre-podanie-navrhu-na-zacatie-ars.soi) a každého subjektu alternatívneho riešenia sporov. K návrhu kupujúci priloží doklady súvisiace s predmetom sporu, ktoré preukazujú skutočnosti uvedené v návrhu.
8.1 Tento reklamačný poriadok nadobúda platnosť a účinnosť dňom 2.3.2009, bol aktualizovaný 1.1.2019